b'\n_START_ARTICLE_\nSolomon Grundy\n_START_SECTION_\nSarjakuvissa\n_START_PARAGRAPH_\nSolomon Grundy on yli-inhimilliset voimat omaava zombie, joka oli ennen gangsteri, joka tapettiin ja heitettiin suolle. H\xc3\xa4n kuitenkin her\xc3\xa4si mystisesti henkiin zombiena, mutta ei muistanut entisest\xc3\xa4 el\xc3\xa4m\xc3\xa4st\xc3\xa4 mit\xc3\xa4\xc3\xa4n. Ensimm\xc3\xa4iset kaksi ihmist\xc3\xa4, jotka olivat kaksi karannutta rikollista, Grundy tappoi ja varasti heid\xc3\xa4n vaatteensa. Grundy on toiminut p\xc3\xa4\xc3\xa4osin Vihre\xc3\xa4n Lyhdyn vihollisena, mutta on ollut my\xc3\xb6s useiden muiden DC Comicsin sankareiden vihollisena, joista mainittakoon Ter\xc3\xa4smies ja Batman. Grundy ei ole kovin \xc3\xa4lyk\xc3\xa4s, joten h\xc3\xa4n toimii yleens\xc3\xa4 jonkun alaisuudessa tai ryhm\xc3\xa4ss\xc3\xa4. H\xc3\xa4n my\xc3\xb6s ty\xc3\xb6skentelee yksin, mutta usein rikokset rajautuvat pankkiry\xc3\xb6st\xc3\xb6ihin. Kerran kun Grundy luuli tappaneensa Vihre\xc3\xa4n Lyhdyn ensimm\xc3\xa4isen taistelunsa j\xc3\xa4lkeen, h\xc3\xa4n n\xc3\xa4ki vihre\xc3\xa4n v\xc3\xa4l\xc3\xa4hdyksen: josta h\xc3\xa4n piti ja aloitti murha-aallon toivoakseen n\xc3\xa4hd\xc3\xa4 v\xc3\xa4l\xc3\xa4hdyksen aina, kun t\xc3\xa4m\xc3\xa4 tappaa jonkun.\n_START_SECTION_\nThe New 52\n_START_PARAGRAPH_\nThe New 52 -sarjakuvissa Solomon Grundy on Vihre\xc3\xa4 Lyhty Alan Scottin vihollinen. H\xc3\xa4n ty\xc3\xb6skenteli teurastamolla 1898. Tuolloin h\xc3\xa4nen ty\xc3\xb6njohtaja raiskasi vaimonsa, joka teki pian itsemurhan. Ty\xc3\xb6njohtaja laittoi ty\xc3\xb6ntekij\xc3\xa4ns\xc3\xa4 sy\xc3\xb6tt\xc3\xa4m\xc3\xa4\xc3\xa4n ruumiin osat krokotiileille piilotellakseen todistusaineistoa. Grundy ei pit\xc3\xa4nyt t\xc3\xa4st\xc3\xa4 ja raivostui. H\xc3\xa4n tappoi ty\xc3\xb6njohtajansa ja kaikki teurastamolla olleet ty\xc3\xb6ntekij\xc3\xa4t. Grundy teki lopulta itsemurhan._NEWLINE_Grundyn palattua takaisin maan p\xc3\xa4\xc3\xa4lle h\xc3\xa4n muun muassa hy\xc3\xb6kk\xc3\xa4si Washington DC:hen saadakseen arkkivihollisensa Alan Scottin huomion. H\xc3\xa4n joutui kuitenkin sit\xc3\xa4 vastoin taistelemaan Atomia vastaan.\n_START_SECTION_\nSuperyst\xc3\xa4v\xc3\xa4t\n_START_PARAGRAPH_\nGrundy esiintyi vuonna 1978 Superyst\xc3\xa4viss\xc3\xa4, jossa hahmon \xc3\xa4\xc3\xa4nen\xc3\xa4 toimi Jimmy Weldon. Grundy oli yksi Lex Luthorin alaisista johtamassa Tuomion Legioonassa. Grundy oli sarjakuvaansa n\xc3\xa4hden \xc3\xa4lykk\xc3\xa4\xc3\xa4mpi versio.\n_START_SECTION_\nSuperman/Batman: Public Enemies\n_START_PARAGRAPH_\nGrundylla oli pienirooli elokuvassa Superman/Batman: Public Enemies, jossa hahmon \xc3\xa4\xc3\xa4nen\xc3\xa4 oli Corey Burton. Se oli Gorilla Groddin mielenhallinnassa ja yritti hukuttaa Batmanin hengilt\xc3\xa4.'